**N Á V R H**

Obec Holiša v súlade s ustanovením § 6 ods.1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods.4, § 8 ods.2, § 12 ods.2 a 3, § 16 ods.2, § 17 ods. 2,3,4 a 6, § 20 ods.6, § 21 ods.2, § 29, § 36, § 103 ods.1 a 2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov, **v y d á v a**

**VŠEOBECNE ZÁVÄZNÉ NARIADENIE**

**o dani z nehnuteľností, miestnych daniach a miestnom poplatku za komunálne odpady a drobné stavebné odpady a o podmienkach určovania a vyberania dane a miestneho poplatku na území obce Holiša na rok 2025**

**č. 3/2024**

**Ú V O D N É U S T A N O V E N I E**

**§ 1**

1/ Obecné zastupiteľstvo v Holiši podľa § 11 ods.4 písm.d/ zákona č. 369/1990 Zb. o obecnom zriadení v znení neskorších predpisov  **r o z h o d l o**, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov**, z a v á d z a s účinnosťou od 1. januára 2025** :

**A/ m i e s t n e d a n e :**

a/ daň z nehnuteľností ,

b/ daň za psa ,

c/ daň za užívanie verejného priestranstva,

**B/ m i e s t n y p o p l a t o k  za komunálne odpady a drobné stavebné odpady**

na kalendárny rok **2025**, ktorý je zdaňovacím obdobím.

2/ Základné ustanovenia o zdaňovaní pozemkov, stavieb a bytov sú uvedené v druhej časti zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, /ďalej len „zákon o miestnych daniach“/, ktoré upravujú postavenie daňovníka dane z nehnuteľností, predmet dane z nehnuteľností, základ dane z nehnuteľností, základné ročné sadzby dane z nehnuteľností, ktoré môže obec týmto všeobecne záväzným nariadením zvýšiť alebo znížiť, oslobodenie vybraných druhov pozemkov, stavieb a bytov a odpustenie resp. zníženie dane správcom dane, vznik a zánik daňovej povinnosti, povinnosť predkladania daňového priznania, rozhodnutie o vyrubení dane a platenie dane.

3/ Základné ustanovenia o spôsobe zdaňovania ostatných miestnych daní, ktorých výpočet je uvedený v ods. 1 A, písm. b/, c/, tohto všeobecne záväzného nariadenia, ktoré upravujú daňovníka, predmet dane a základe dane, sú uvedené v tretej až siedmej časti „zákona o miestnych daniach“.

4/ Základné ustanovenia o spôsobe platenia miestneho poplatku za komunálne odpady a drobné stavebné odpady, ktorý je stanovený v ods. 1 B, tohto všeobecne záväzného nariadenia, ktoré upravujú predmet poplatku, poplatníka, sadzbu poplatku, určenie a vyrubenie poplatku, sú uvedené v desiatej časti „zákona o miestnych daniach“.

**PRVÁ ČASŤ**

**DAŇ Z NEHNUTEĽNOSTÍ**

Daň z nehnuteľností zahŕňa :

a/ daň z pozemkov,

b/ daň zo stavieb,

c/ daň z bytov a nebytových priestorov v bytovom dome

**Čl. I**

**D A Ň Z P O Z E M K O V**

**§ 2**

**Predmet dane**

1/ Predmetom dane z pozemkov sú pozemky :

a/ orná pôda, vinice, ovocné sady, trvalé trávne porasty /TTP/,

b/ záhrady,

c/ zastavané plochy a nádvoria, ostatné plochy,

d/ lesné pozemky, na ktorých sú hospodárske lesy,

e/ stavebné pozemky,

2/ Na zaradenie pozemku do príslušnej skupiny podľa druhu pozemku je určujúce zaradenie podľa katastra a pre lesné pozemky do kategórie lesa, je určujúci program starostlivosti o lesy.

**§ 3**

**Základ dane**

1/ Základom dane z pozemkov pre pozemky druhu orná pôda, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č.1 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady.

2/ Základom dane z pozemkov pre lesné pozemky, na ktorých sú hospodárske lesy, je hodnota pozemku určená vynásobením výmery pozemkov v m2 a hodnoty pozemku zistenej na 1 m2 podľa platných predpisov o stanovení všeobecnej hodnoty majetku.

3/ Základom dane z pozemkov pre pozemky druhu záhrada, zastavané plochy a nádvoria, ostatné plochy a stavebné pozemky je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona č. 582/2004 Z.z o miestnych daniach a miestnom poplatku za komunálne odpady a drobné stavebné odpady.

**§ 4**

**Sadzba dane**

1/ Ročná sadzba dane z pozemkov je pre všetky druhy pozemkov 0,25% zo základu dane.

2/ Ročná sadzba dane z pozemkov uvedená v § 3 ods.1 tohto všeobecne záväzného nariadenia sa **v celej obci určuje** /§ 8 ods.2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/ takto:

- za ornú pôdu, vinice, ovocné sady ročná sadzba 0,80% doplnková sadzba 0,4305€/m2

- trvalé trávne porasty ročná sadzba 0,80 % doplnková sadzba 0,0760/€m2

- za záhrady ročná sadzba 0,80 %, doplnková sadzba 1,3277 €/m2

- za zastavané plochy a nádvoria, ost. plochy ročná sadzba 0,80 % doplnková sadzba 1,3277 €/m2

- za lesné pozemky, na ktorých sú hospodárske lesy ročná sadzba 0,80 % doplnková sadzba 0,0753€/m2

- za stavebné pozemky ročná sadzba 0,80 % doplnková sadzba 13,2775 €/m2

- rybníky a ostatné vodné plochy ročná sadzba 0,80%, doplnková sadzba 0,6638€/m2

- ostatné plochy na podnikateľskú činnosť ročná sadzba 0,80 % doplnková sadzba 1,3277/m2

- fotovoltická elektráreň ročná sadzba 0,80 % doplnková sadzba 6,6385 €/m2

**Čl. II**

**D A Ň Z O S T A V I E B**

**§ 5**

**Predmet dane**

Predmetom dane zo stavieb sú všetky stavby na území obce, ktorých členenie je vymedzené v § 10 ods. 1 a 2 „zákona.

**§ 6**

**Základ dane**

Základom dane zo stavieb je výmera zastavanej plochy – pôdorys stavby na úrovni najrozsiahlejšej nadzemnej časti stavby.

**§ 7**

**Sadzba dane**

1/ Ročná sadzba dane zo stavieb je 0,033 € za každý aj začatý m2 zastavanej plochy.

2/ Ročná sadzba dane zo stavieb uvedená v § 10 ods.1 tohto všeobecne záväzného nariadenia sa **v celej obci určuje**  /§ 12 ods.2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/ takto:

- 0,050 €/m2 za stavby na bývanie a drobné stavby, ktoré majú doplnkovú funkciu k hlavnej stavbe,

- 0,050 €/m2 za stavby na pôdohospodársku produkciu,

- .... € za stavby rekreačných a záhradkárskych chát a domčekov na individuálnu rekreáciu,

- 0,30 € /m2 za samostatne stojace garáže,

- ......€ stavby hromadných garáží

- ......€ stavby hromadných garáží umiestnených pod zemou

- 0,30 €/m2 za priemyselné stavby

- 0,50 € /m2 za stavby na ostatnú podnikateľskú a zárobkovú činnosť, skladovanie a administratívu

- 0,30 €/m2 ostatné stavby

- ........€ viacúčelové stavby

3/ Ročná sadzba dane zo stavieb uvedená v § 6 ods.2 tohto všeobecne záväzného nariadenia sa zvyšuje pri viacpodlažných stavbách o 0,040 € za každý aj začatý m2 zastavanej plochy za každé ďalšie podlažie okrem prvého nadzemného podlažia /§ 12 ods.3 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/.

4/ Ostatná plocha na podnikateľskú činnosť ťažbu štrku, pozemok na ktorom sa nachádza zariadenie na výrobu elektriky zo slnečnej energie sa zvyšuje podľa § 8 zákona č. 582/2004 Z.z. o miestnych daniach na 5 násobok sadzby dane z pozemkov určenej správcom dane vo VZN.

**Čl. III**

**D A Ň Z B Y T O V**

**§ 8**

**Predmet dane**

Predmetom dane z bytov sú byty a nebytové priestory v bytových domoch na území obce.

**§ 9**

**Základ dane**

Základom dane z bytov je výmera podlahovej plochy bytu alebo nebytového priestoru v bytovom dome.

**§ 10**

**Sadzba dane**

1/ Ročná sadzba dane z bytov je 0,033 € za každý aj začatý m2 podlahovej plochy bytu a nebytového priestoru.

2/ Ročná sadzba z bytov tohto VZN sa v celej obci určuje podľa § 582/2004 Z.z. o miestnych daniach a miestnom poplatku za KO a drobné stavebné odpady takto :

* 0,10 €/m2 podlahovej plochy bytu alebo nebytového priestoru v bytovom dome

**Čl. IV**

**SPOLOČNÉ USTANOVENIA K DANI Z NEHNUTEĽNOSTÍ**

**§ 11**

**Oslobodenie od dane a zníženie dane**

1/ Správca dane ustanovuje, že v roku 2024 poskytuje oslobodenie od dane z pozemkov /§ 17 ods. zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady / na:

- pozemky, na ktorých sú cintoríny a urnové háje,

- pozemky užívané školami a školskými zariadeniami,

- pozemky verejne prístupných parkov a športovísk,

2/ Správca dane ustanovuje, že poskytuje oslobodenie od dane zo stavieb a oslobodenie od dane z bytov /§ 17 ods.3 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/ na:

* stavby alebo byty slúžiace školám, školským a zdravotníckym zariadeniam,
* stavby slúžiace sociálnej pomoci,

3/ Správca dane ustanovuje, že poskytuje zníženie dane z pozemkov /§ 17 ods.3 zákona č. 582/2004 Z.z.o miestnych daniach a miestnom poplatku za komunálne odpady a drobné stavebné odpady/takto:

- ... % daňovej povinnosti na pozemky vo vlastníctve občanov starších ako .. rokov, ak pozemky slúžia výlučne na ich osobnú potrebu,

4/ Správca dane ustanovuje, že poskytuje zníženie dane zo stavieb a bytov /§ 17 ods.3 zákona č. 582/2004 Z.z.o miestnych daniach a miestnom poplatku za komunálne odpady a drobné stavebné odpady/ takto:

-......% z daňovej povinnosti na stavby na bývanie vo vlastníctve občanov s ťažkým zdravotným postihnutím, ktoré slúžia na ich trvalé bývanie,

-......€ z daňovej povinnosti na byty vo vlastníctve občanov starších ako .. rokov, ktoré slúžia na ich trvalé bývanie.

5/ Správca dane ustanovuje, že veková hranica občanov na poskytnutie zníženia dane z pozemkov, stavieb, bytov a garáží od dane podľa § 17 ods.2 a 3 zákona č. 582/2004 Z.z.o miestnych daniach a miestnom poplatku za komunálne odpady a drobné stavebné odpady, je .. rokov.

**§ 12**

1/ Daňová povinnosť daňovníkovi vzniká 1. januárom zdaňovacieho obdobia s tým, že daňové priznanie je daňovník povinný podať do 31. januára príslušného roka.

2/ Vyrubená daň z nehnuteľností do výšky 17,00 € je splatná do 31.5. bežného zdaňovacieho obdobia, vyrubená daň z nehnuteľností vo výške presahujúcej sumu 17,00 €, je splatná v 4 splátkach v termínoch 31.5., 30.6. ,30.9. a 30.11. bežného roka.

**DRUHÁ ČASŤ**

**OSTATNÉ MIESTNE DANE**

**Čl. V**

**D A Ň Z A  P S A**

**§ 13**

**Predmet dane**

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou.

Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom na sprevádzanie nevidomej osoby a pes, ktorého vlastní občan s ťažkým zdravotným postihnutím.

(2) Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.

(3) Základom dane je počet psov.

(4) Sadzba dane je po 5,00 eura do dvoch psov, za každého nasledovného psa 10,00 EUR za kalendárny rok podľa § 29.

(5) Daňová povinnosť vzniká prvým dňom kalendárneho mesiaca nasledujúceho po mesiaci v ktorom daňovník nadobudol psa a zaniká prvým dňom mesiaca nasledujúceho po mesiaci v ktorom daňovník už nie je vlastníkom alebo držiteľom psa.

(6) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

Písomné oznámenie sa doručuje dvojmo na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum nadobudnutia, stanovište psa uvedením adresy vlastníka, resp. držiteľa.

(7) Daň za psa obec po prvý krát vyrubí rozhodnutím. V ďalších zdaňovacích obdobiach je daň na zdaňovacie obdobie splatná bez vyrubenia do 31.januára tohto zdaňovacieho obdobia.

(8) Spôsoby vyberania dane:

a) v hotovosti do pokladne obecného úradu,

b) bezhotovostne na účet obce Holiša.

(9) V prípade zistenia majiteľa psa, ktorý sa potuluje v obci bude majiteľ riešený priestupkovým konaním, pokuta pre FO 33,00 EUR pre PO 100,00 EUR.

**Čl. VI**

**D A Ň Z A  U Ž Í V A N I E V E R E J N É H O  P R I E S T R A N T V A**

**§ 14**

**Predmet dane**

1/Predmetom dane je osobitné užívanie verejného priestranstva.

2/ Verejné priestranstvo na účely zdaňovania sú verejnosti prístupné pozemky vo vlastníctve obce – miestne komunikácie, chodníky, námestia.

3/ Osobitné užívanie verejného priestranstva je :

* umiestnenie zariadenia na poskytovanie služieb,
* umiestnenie stavebného zariadenia,
* umiestnenie predajného zariadenia, zariadenia cirkusu, zariadenia lunaparku a iných atrakcií,
* umiestnenie skládky,
* trvalé parkovanie vozidla mimo stráženého parkoviska,

**§ 15**

**Základ dane**

Základom dane je výmera užívaného verejného priestranstva v m2.

**§ 16**

## Sadzba dane

1/ Sadzba dane za užívanie verejného priestranstva v eurách za každý aj začatý m2 za každý aj začatý deň osobitne užívaného verejného priestranstva je :

A, za povolený ambulantný predaj 2,00 eur denne za 1m2 aj začatej použitej plochy

B, za umiestnenie a zriadenie terás a exteriérového sedenia počas bežného roka 0,03 €/1m2/deň

( 10,95 €/1m2/rok )

C, za umiestnenie prenosnej garáže do 20m2 ( betónovej, plechovej alebo drevenej ) pre osobné vozidlo na vyhradených miestach 60,00 eur ročne.

**§ 17**

**Spoločné ustanovenia**

1/ Daňovník ohlasuje vznik daňovej povinnosti ihneď po začatí užívania verejného priestranstva, zánik ohlasuje ihneď po ukončení verejného priestranstva u správcu dane.

2/ Daň za užívanie verejného priestranstva sa platí v hotovosti do pokladne, resp. peňažnou poukážkou na účet správcu dane.

**Čl. VII**

**D A Ň Z A  U B Y T O V A N I E**

**§ 18**

**Predmet dane**

1/Predmetom dane je odplatné prechodné ubytovanie fyzickej osoby v zariadení poskytujúcom služby prechodného ubytovania – hotely, nocľahárne, rekreačné strediská, penzióny.

2/ Daňovníkom je ubytovaná fyzická osoba, platiteľom dane je prevádzkovateľ zariadenia poskytujúce prechodné ubytovanie. Daň za ubytovanie je splatná pri ubytovaní.

**§ 19**

**Základ dane**

Základom dane je počet prenocovaní.

**§ 2 0**

Sadzba dane

Daň je 0,50 € za každú osobu a prenocovanie.

**§ 21**

**Spoločné ustanovenia**

1/ Platiteľ dane – prevádzkovateľ zariadenia je povinný viesť preukaznú evidenciu ubytovaných osôb na účely dane za ubytovanie, v ktorej uvedie okrem ceny za ubytovanie i výšku zaplatenej dane daňovníkom – ubytovanej osoby.

2/ Platiteľ dane daň odvádza správcovi dane štvrťročne v hotovosti, alebo na účet správcu dane, vždy do 15. dňa nasledujúceho mesiaca .

**Čl. VIII**

**D A Ň Z A  P R E D A J N É A U T O M A T Y**

**§ 22**

**Predmet dane**

1/Predmetom dane sú prístroje a automaty, ktoré za odplatu vydávajú tovar.

2/ Daňovníkom je prevádzkovateľ predajných automatov.

**§ 23**

**Základ dane**

Základom dane je počet predajných automatov.

**§ 24**

## Sadzba dane

Daň je 35 € za jeden predajný automat a kalendárny rok.

**§ 25**

**Spoločné ustanovenia**

1/ Daňovník je povinný písomne ohlásiť vznik daňovej povinnosti do 30 dní odo dňa uvedenia predajného automatu do prevádzky, jeho umiestnenie a  súčasne zaplatiť daň na zdaňovacie obdobie. Pri zániku daňovej povinnosti je stanovená na ohlásenie zániku 30 dňová lehota.

2/ V zdaňovacom období je daň splatná bez vyrubenia do 31. januára.

**Čl. IX**

**D A Ň Z A  N E V Ý H E R N É H R A C I E P R Í S T R O J E**

**§ 26**

**Predmet dane**

1/Predmetom dane sú hracie prístroje, ktoré sa spúšťajú alebo prevádzkujú za odplatu, ale nevydávajú peňažnú výhru. Prevádzkovanie hracích prístrojov je v priestoroch verejne prístupných. Patria sem elektronické prístroje na počítačové hry,  mechanické prístroje, elektronické prístroje, automaty a iné zariadenia na zábavné hry.

2/ Daňovníkom je prevádzkovateľ nevýherných hracích prístrojov. .

**§ 27**

**Základ dane**

Základom dane je počet nevýherných hracích prístrojov.

**§ 28**

## Sadzba dane

Daň je 35 € za jeden nevýherný hrací prístroj a kalendárny rok.

**§ 29**

**Spoločné ustanovenia**

1/ Daňovník je povinný písomne ohlásiť vznik daňovej povinnosti do 30 dní odo dňa uvedenia nevýherného hracieho prístroja do prevádzky, jeho umiestnenie a typ,  súčasne zaplatiť daň na zdaňovacie obdobie. Pri zániku daňovej povinnosti je stanovená na ohlásenie zániku 30 dňová lehota.

2/ V zdaňovacom období je daň splatná bez vyrubenia do 31. januára.

**TRETIA ČASŤ**

**Čl. X**

**MIESTNY POPLATOK ZA KOMUNÁLNE ODPADY A DROBNÉ STAVEBNÉ**

**ODPADY**

**§ 30**

**Predmet poplatku**

1) Miestny poplatok /ďalej len „poplatok“/ sa platí za komunálne odpady /okrem elektroodpadov/ a drobné stavebné odpady vznikajúce na území obce v zdaňovacom období – príslušného kalendárneho roka.

**§ 31**

**Miestny poplatok**

1) Obec do miestneho poplatku zahŕňa :

a) náklady na zbernú nádobu na zmesový komunálny odpad,

b) náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť.“

2) Poplatok sa platí za

a) činnosti nakladania so zmesovým komunálnym odpadom,

b) činnosti nakladania s biologicky rozložiteľným komunálnym odpadom,

c) triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov,

d) náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov a

e) náklady presahujúce výšku obvyklých nákladov podľa osobitného predpisu.

3) Poplatok platí poplatník, ktorým je:

a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

4) Ak má osoba podľa § 34 ods. 3 písm. a) VZN v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa § 34 ods. 3 písm. a) VZN v obci trvalý alebo prechodný pobyt a súčasne je podľa § 34 ods. 3 písm. c) VZN fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu. To neplatí, ak sa na poplatníka vzťahuje množstvový zber.

5) Poplatok od poplatníka v ustanovenej výške pre obec vyberá a ručí zaň:

a) vlastník nehnuteľnosti, ak je nehnuteľnosť v spoluvlastníctve viacerých spoluvlastníkov alebo ak ide o bytový dom, spoluvlastníci môžu určiť zástupcu alebo správcu, ktorý ak s určením súhlasí, poplatok vyberá a za vybraný poplatok ručí,

b) správca, ak je vlastníkom nehnuteľnosti štát, vyšší územný celok alebo obec (ďalej len „platiteľ“).

6) Platiteľ a poplatník sa môžu písomne dohodnúť, že poplatok obci odvedie priamo poplatník, za odvedenie poplatku obce ručí platiteľ. Túto dohodu je povinný platiteľ predložiť správcovi poplatku pred začatím určeného poplatkového obdobia.

**§ 32**

**Sadzba poplatku**

1) V obci je zavedený množstvový zber na zmesový komunálny odpad.

2) Sadzba poplatku je :

a, pri zapojení poplatníka do množstvového zberu:

0,0161 € za 1 l komunálnych odpadov

b, pri nezapojení sa poplatníka do množstvového zberu :

0,19 € za osobu a kalendárny deň t.j.70,00 €/osoba/rok

c, 0,05 za 1 kg odpadu za množstvový zber drobného stavebného odpadu bez škodlivín.

3) Určenie poplatku pri množstvovom zbere:

- 26 odvozov x 0,0161 € x 120 l = 50,00 €

240 l = 100,00 €

**§ 33**

**Určenie poplatku**

**za zmesový komunálny odpad a spôsob platenia poplatku**

1) Pre poplatníka podľa § 34 ods. 3 písm. a) /obyvateľov obce/ sa určí poplatok ako

súčin sadzby poplatku uvedenej v § 35 písm. a) VZN a počtu kalendárnych dní v určenom období, počas ktorých má alebo bude mať poplatník v obci trvalý pobyt alebo prechodný pobyt, alebo počas ktorých nehnuteľnosť užíva alebo je oprávnený ju užívať.

2) Pre poplatníka podľa § 34 ods. 3 písm. b) a písm. c) /právnickú osobu a fyzickú osobu-podnikateľa sa určí poplatok podľa ukazovateľa produkcie komunálnych odpadov v zdaňovacom období.

3) Poplatok pre poplatníka podľa § 34 ods. 3 písm. a), b), c) sa vyrubí rozhodnutím, každoročne a na celé zdaňovacie obdobie. Poplatok je splatný v lehotách určených v rozhodnutí bezhotovostne prevodom z účtu alebo vkladom na účet obce alebo v hotovosti v pokladni obce. Poplatok môže byť zaplatený aj naraz, najneskôr v lehote splatnosti prvej splátky, resp. dohodou splatnosti poplatku poplatníka s obcou.

4) V prípade ak má občan viac smetí, má možnosť dokúpiť si na obecnom úrade vrece na komunálny odpad . Jedno vrece sa vzťahuje na max. objem 120 l komunálneho odpadu. Hodnota jedného vrece ja 5,00 €.

5) Poplatok vyrubí obec rozhodnutím. Ak poplatník preukáže, že využíva množstvový zber a poplatok platí stanoveným spôsobom, obec poplatok nevyrubí rozhodnutím. Preukázaním využívania množstvového zberu a platenie poplatku je zakúpenie príslušného označenia kuka nádoby pre množstvový zber.

6) Splatnosť poplatku je do 28.2. príslušného zdaňovacieho obdobia.

7) Obec zníži poplatok pri množstvovom zbere v domoch a bytoch, kde je k pobytu prihlásená 1 osoba na 25,00 €.

**§ 34**

**Určenie poplatku za drobný stavebný odpad**

1) Drobný stavebný odpad sa na území obce vykonáva formou množstvového zberu.

2) Poplatok sa určí ako súčin sadzby poplatku ustanovenej v § 35 písm. d/ a hmotnosti odovzdaného drobného stavebného odpadu v zbernom dvore. Pri odovzdaní drobného stavebného odpadu na zbernom dvore sa poplatník preukáže hodnoverným dokladom s potrebnými údajmi na jeho jednoznačnú identifikáciu. Pri odovzdaní drobného stavebného odpadu si poplatník si prevezme vyplnené tlačivo s jeho identifikačnými údajmi (meno, priezvisko, adresa trvalého alebo prechodného pobytu, dátum narodenia, resp. názov, adresa sídla, IČO) a údajom o hmotnosti odovzdaného drobného stavebného odpadu, ktoré bude podkladom pre zaplatenie poplatku. Duplikát tlačiva bude dokladom pre správcu dane. Poplatok za drobný stavebný odpad zaplatí poplatník obci do 30 dní odo dňa odovzdania drobného stavebného odpadu v zbernom dvore; v hotovosti v pokladni obce alebo prevodom na účet obce. Pri úhrade poplatku je poplatník povinný uviesť variabilný symbol, ktorým je číslo dokladu o prevzatí drobných stavebných odpadov.

**§ 35**

**Nakladanie s odpadovými pneumatikami**

1. Odpadové pneumatiky nie sú súčasťou KO ani zberu odpadov, ktorý zabezpečuje

obec a nie je možné ich odovzdať na zbernom dvore.

1. Odpadové pneumatiky je povinný ich majiteľ odovzdať distribútorom na

predajných miestach alebo v pneuservisoch.

**§ 36**

**Spôsob a podmienky triedeného zberu komunálnych odpadov –**

**šatstvo, textil**

1. Pod textilom vhodným na zber sa rozumie :

* čisté a suché šatstvo ( všetky druhy odevov, prikrývky, deky ,posteľná bielizeň)
* topánky ( topánky iba v pároch, nezničené )
* doplnky k oblečeniu ( čiapky, šály a pod. )

1. Zber textilu, odevov a obuvi prebieha celoročne. Takýto textil a šatstvo môžu

občania doniesť na stanovište kontajnerov pred bývalou prevádzkarňou. Kontajner bude označený.

1. Interval vývozov šatstva je na základe požiadavky obce zmluvnému partnerovi.

**§ 37**

**Oznamovacia povinnosť**

1) a) Každý poplatník je povinný v priebehu zdaňovacieho obdobia vykonať oznamovaciu povinnosť, t. j. oznámiť vznik poplatkovej povinnosti do 30 dní odo dňa vzniku poplatkovej povinnosti a v rámci oznamovacej povinnosti oznámiť obci : a) uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu aj identifikačné údaje za ostatných členov domácnosti, a ak je poplatníkom osoba podľa § 22 ods. 3 písm. b) alebo písm. c), názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

b) uviesť údaje rozhodujúce na určenie poplatku,

c) ak požaduje zníženie alebo odpustenie poplatku, predložiť aj doklady, ktoré odôvodňujú zníženie alebo odpustenie poplatku.

2) Zánik poplatkovej povinnosti v priebehu zdaňovacieho obdobia a zmeny skutočností rozhodujúcich na vyrubenie poplatku je poplatník povinný oznámiť obci do 30 dní odo dňa, keď tieto nastali.

**§ 38**

**Podmienky na vrátenie poplatku alebo jeho pomernej časti**

Podmienkami na vrátenie poplatku alebo jeho pomernej časti podľa osobitného predpisu sú, že si poplatník, ktorému zanikla povinnosť platiť poplatok v priebehu zdaňovacieho obdobia splnil oznamovaciu povinnosť v lehote podľa osobitného predpisu.

**§ 39**

**Podmienky a doklady pri zníženie poplatku**

1) Podmienkou pri znížení poplatku je podanie písomnej žiadosti v lehote najneskôr do 28. februára nasledujúceho kalendárneho roku po kalendárnom roku, na ktorý si toto odpustenie žiada, s prílohami podľa § 28 ods. 3 VZN.

2) Správca dane zníži sadzbu poplatku podľa § 40 písm. a) VZN 0,095 za osobu a kalendárny deň za obdobie, za ktoré poplatník dokladmi uvedenými v § 40 ods. 3 VZN preukáže, že viac ako 90 dní v zdaňovacom období sa nezdržiaval alebo sa nezdržiava na území obce. Poplatník musí preukázať splnenie podmienok na zníženie poplatku predložením dokladov uvedených v § 40 ods. 3 VZN za každé zdaňovacie obdobie zvlášť.

3) Doklady, ktoré poplatník predkladá k žiadosti o zníženie poplatku podľa § 40 ods. 1 VZN, na základe ktorých správca poplatku zníži poplatok v zmysle § 40 ods. 2 VZN, sú:

a) potvrdenie zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu mimo obce (môže byť aj pracovná zmluva uzatvorená v aktuálnom zdaňovacom období);

b) potvrdenie o činnosti alebo práci vykonávanej mimo územia obce na základe živnostenského oprávnenia u zárobkovo činných osôb vrátane dokladu o ubytovaní v mieste

výkonu práce (vlastníctvo k nehnuteľnosti, potvrdenie o ubytovaní, nájomná zmluva) a potvrdenie, že tam platí poplatok za komunálny odpad,

c) potvrdenie od agentúry, ktorá sprostredkovala prácu mimo obce ...................;

d) potvrdenie o štúdiu mimo obce ................

e) potvrdenie vecne príslušného úradu o pobyte poplatníka v zahraničí,

4) Správca dane na základe žiadosti poplatníka zníži poplatok podľa § 40 písm. a) tohto nariadenia o 0,095 eur za osobu a kalendárny deň za obdobie, za ktoré poplatník preukáže, že viac ako 90 dní v zdaňovacom období sa nezdržiaval alebo nezdržiava na území obce za podmienok:

a) že si poplatník neuplatnil zníženie dane z nehnuteľnosti (pri vyrubení poplatku za užívanie nehnuteľnosti - stavby na bývanie alebo bytu) v rámci príslušného zdaňovacieho obdobia,

b) že predloží doklady k žiadosti o zníženie poplatku: Potvrdenie príslušnej obce o tom, že sa poplatník zdržuje na jej území súčasne s doplnením aj nasledovných dokladov: - alebo doklad o tom, že poplatník je súčasne evidovaný ako poplatník poplatku za komunálne odpady v príslušnej obci, rozhodnutie o vyrubení poplatku na poplatníka, resp. poplatníkov (nie na nehnuteľnosť), alebo doklad o úhrade poplatku za príslušné zdaňovacie obdobie v príslušnej obci. Doklady uvedené v § 40 ods. 3 VZN nie je možné nahradiť čestným vyhlásením poplatníka.

**§ 40**

**Podmienky a doklady pri odpustení poplatku**

1) Podmienkou pri odpustení poplatku podľa osobitného predpisu 4 je podanie písomnej žiadosti v lehote najneskôr do 28. februára nasledujúceho kalendárneho roku po kalendárnom roku, na ktorý si toto odpustenie žiada, s prílohami podľa § 40 ods. 3 VZN.

2) Správca dane odpustí poplatok, ak poplatník preukáže, že sa mimo obce zdržiaval celé zdaňovacie obdobie, t. j. 365 (366) dní v kalendárnom roku. Poplatník si nárok na odpustenie poplatku uplatňuje predložením dokladov uvedených v § 40 ods. 3 VZN za každé zdaňovacie obdobie zvlášť.

3) Doklady, ktoré poplatník predkladá k žiadosti o odpustenie poplatku podľa § 41 ods. 1 VZN, na základe ktorých správca poplatku odpustí poplatok v zmysle § 41 ods. 2 VZN, a ktorými poplatník preukáže, že sa celé zdaňovacie obdobie, t. j. 365 (366) dní v kalendárnom roku zdržiaval mimo obce sú:

a) potvrdenie od zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu v zahraničí (môže byť aj pracovná zmluva uzatvorená v aktuálnom zdaňovacom období);

b) potvrdenie o činnosti alebo práci vykonávanej na základe živnostenského oprávnenia v zahraničí vrátane dokladu o ubytovaní v zahraničí a potvrdenia, že tam platí miestne dane;

c) potvrdenie od agentúry, ktorá sprostredkovala prácu v zahraničí;

d) potvrdenie o štúdiu v zahraničí alebo potvrdenie za všetky semestre aktuálneho zdaňovacieho obdobia štúdia v zahraničí;

4) Správca dane na základe žiadosti poplatníka poplatok odpustí za obdobie, za ktoré poplatník obci preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval v mieste trvalého pobytu z dôvodu, že je hospitalizovaný v zariadení poskytujúcom služby zdravotnej starostlivosti, v zariadení sociálnej starostlivosti, v zariadení sociálnych služieb, v reedukačnom zariadení, v detskom domove, vo výkone väzby, vo výkone trestu odňatia slobody.

**§ 41**

**Zmiernenie alebo odstránenie tvrdosti zákona**

1) V prípadoch, ak nastanú dôvody hodné osobitného zreteľa (prechodná vážna sociálna tieseň s ohrozením výživy poplatníka alebo osôb odkázaných s výživou na žiadateľa spôsobená živelnou pohromou, náhodnou vážnou udalosťou, ktorej nebolo možné zabrániť alebo podobné prípady), možno žiadať zníženie alebo odpustenie poplatku v rámci zmiernenia alebo odstránenia tvrdosti zákona. V rámci zmiernenia alebo odstránenia tvrdosti zákona môže obec ako správca dane v jednotlivých prípadoch poplatok znížiť alebo môže poplatok odpustiť.

2) Splnenie podmienok uvedených v § 42 ods. 1 VZN je žiadateľ povinný hodnoverne preukázať. Vyhovenie žiadosti nie je nárokovateľné.

3) Správca poplatku vo veciach žiadosti o zmiernenie alebo odstránenie tvrdosti zákona bude postupovať v súlade s ustanoveniami osobitného zákona.

**§ 42**

Otázky správy poplatku, podmienky zavedenia, zrušenia, zmeny sadzby poplatku a určenie podmienok poplatku, rozpočtové určenie miestnych daní, zaokrúhľovanie, konanie vo veciach poplatku, vyrubenie dane podľa pomôcok a použitie označenej a neoznačenej platby

upravuje zákon o miestnych daniach a miestnom poplatku a zákon NR SR č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.

**ŠTVRTÁ ČASŤ**

**Čl. XI**

**SPOLOČNÉ A ZÁVEREČNÉ USTANOVENIA**

**K DANI Z NEHNUTEĽNOSTÍ, K MIESTNYM DANIAM A  MIESTNEMU POPLATKU**

**§ 43**

**Daňové priznanie, ohlásenie daňovej a poplatkovej povinnosti**

1/ Daňové priznanie k dani z nehnuteľností je daňovník povinný predložiť správcovi dane do 31. januára zdaňovacieho obdobia, v prípade vzniku zmien zmenu ohlasuje písomne do 30 dní odo dňa vzniku skutočnosti rozhodujúcej na vyrubenie dane.

2/ Oznamovacia povinnosť vzniku a zániku daňovej povinnosti k miestnym daniam je uvedená v príslušných spoločných ustanoveniach k jednotlivým daniam.

3/ Oznamovacia povinnosť k vzniku resp. zániku povinnosti platiť miestny poplatok za komunálne odpady a drobné stavebné odpady je uvedená v tretej časti VZN v § 26.

**§ 44**

**Vyrubovanie dane a miestneho poplatku**

1/ Vyrubenie dane z nehnuteľností vykoná správca dane každoročne so stavom k 1. januáru zdaňovacieho obdobia jedným rozhodnutím.

2/ Ostatné miestne dane sa nevyrubujú, platia sa správcovi dane pri ohlásení, resp. daň z osobitného užívania verejného priestranstva po skončení užívania a ohlásení zániku daňovej povinnosti.

3/ Správca dane ustanovuje, že daň nižšiu ako .... € nebude vyrubovať ani vyberať. /§ 20 ods. 3 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady/.

**§ 45**

**Platenie dane**

1/ Vyrubená daň z nehnuteľností je splatná do 15 dní odo dňa právoplatnosti rozhodnutia o vyrubení dane resp. miestneho poplatku.

2/ Správca dane určuje platenie vyrubenej dane, ktorá prevyšuje sumu 50,00 € u fyzickej osoby a  právnickej osoby alebo podnikateľa :

- v 4 splátkach, prvá splátka dane je splatná do 31.5., druhá splátka do 30. 6. a tretia splátka do 30.9. a štvrtá splátka 31.11.

3/ Vlastník nehnuteľnosti, ktorý v priebehu roka vydraží nehnuteľnosť, ktorá je predmetom dane z nehnuteľností, zaplatí pomernú časť ročnej dane začínajúc mesiacom nasledujúcom po dni, v ktorom nehnuteľnosť v dražbe nadobudol.

**Čl. XII**

**§ 46**

**Záverečné ustanovenia**

1/ Správu dane z nehnuteľností, miestnych daní a miestneho poplatku za komunálne odpady a drobné stavebné odpady vykonáva obec.

2/ Obec neschvaľuje zníženie z miestnych daní a poplatkov podľa § 11 v bode 3,4 a neustanovuje vekovú hranicu na poskytnutie zníženia dane v bode 5.

3/ V daňovom konaní a konaní o miestnom poplatku postupuje správca dane podľa zákona č. 563/2009 Z.z. o správe daní /daňový poriadok/ a o zmene a doplnení niektorých zákonov v znení neskorších predpisov.

4/ Obecné zastupiteľstvo obce Holiša sa na tomto všeobecne záväznom nariadení o dani z nehnuteľností, miestnych daniach, poplatku za komunálne odpady a drobné stavebné odpady a podmienkach určovania a vyberania dane a miestneho poplatku na rok 2025 uznieslo dňa ...................................... uznesením č. .............

4/ Všeobecne záväzné nariadenie nadobúda účinnosť dňom 01.01.2025.

V Holiši, dňa ....................................

..........................................

starosta obce

Návrh Všeobecne záväzného nariadenia bol vyvesený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov, dňa 25.11.2024

Pripomienky k návrhu boli– neboli uplatnené v počte:

Schválené všeobecne záväzné nariadenie bolo vyhlásené vyložením na úradnej tabuli a webovej stránke obce dňa : .......................................

Všeobecne záväzné nariadenie bolo zložené dňa : ......................................